NaiveNeuron/SloPal huggingface dataset:
Richter, Ján, poslanec NR SR (2011-09-14):
Ďakujem pekne za slovo. Pán minister, osobne si myslím, že bez ohľadu na to, čo by vo svojom vystúpení pán Robert Fico bol býval povedal, vy ste už boli pripravený. Tá svoja šablóna, ktorú máte pravidelne pripravenú, populizmus, rozdávanie, sa len opakuje. Vy nič nové už do politiky neprinášate. I keď dneska ste ma prekvapil, lebo prijal ste nový termín cynizmus, ktorý ste doteraz až tak možno nepoužíval.
Viete, čo by som od vás očakával? Vy často používate vo svojich vystúpeniach slovo pokora. Pokora, tá mi chýbala v tom vašom vystúpení. Možno pokora a možno aj ospravedlnenie sa občanom tejto republiky za to, o čom sa tu dnes hovorí. A to je o straníckom klientelizme SDKÚ v súvislosti s prenájmom daňového úradu v Košiciach. Za to nesiete aj vy zodpovednosť a táto pokora tu chýbala. Ďakujem. (Potlesk.)
Grausová, Natália, poslankyňa NR SR (2018-06-21):
Áno. Pán poslanec Dostál, nezabúdajte, že Sovietskemu zväzu, boľševickému, nás zapredal vami okiadzaný a zvelebovaný Beneš ešte v Londýne, keď bol, čiže urobil dohodu so Stalinom. Takže vlastne neviem, aká, jednoducho na akom základe prichádzate k týmto uzáverom. Čiže my sme boli naozaj zaradení do vplyvu Sovietskeho zväzu a prispeli k tomu veľmoci, vami ospevované Spojené štáty, vami ospevovaná Veľká Británia. A pakt NATO, prepáčte, je naozaj jedna zločinecká organizácia, ktorá vyvoláva vojnové konflikty na celom svete.
Ľ. Rošková, poslankyňa: (2009-12-02):
Výbor Národnej rady Slovenskej republiky pre sociálne veci a bývanie ako gestorský výbor k vládnemu návrhu zákona o rodičovskom príspevku a o zmene a doplnení niektorých zákonov podáva Národnej rade Slovenskej republiky v súlade s rokovacím poriadkom Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č. 1682 z 22. októbra 2009 pridelila predmetný návrh zákona na prerokovanie týmto výborom Národnej rady Slovenskej republiky: ústavnoprávnemu výboru, Výboru Národnej rady pre sociálne veci a bývanie, Výboru Národnej rady pre financie, rozpočet a menu a Výboru Národnej rady pre ľudské práva, národnosti, a postavenie žien. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 o rokovacom poriadku Národnej rady Slovenskej republiky. Návrh zákona odporučili schváliť Ústavnoprávny výbor Národnej rady uznesením č. 751 z 19. novembra 2009, Výbor Národnej rady pre sociálne veci a bývanie uznesením č. 296 z 26. novembra 2009, Výbor Národnej rady pre ľudské práva, národnosti a postavenie žien uznesením č. 235 z 26. novembra 2009. Výbor Národnej rady Slovenskej republiky pre financie, rozpočet a menu prerokoval návrh dňa 26. novembra 2009, ale neschválil uznesenie, lebo návrh nezískal podporu nadpolovičnej väčšiny prítomných členov. Výbory Národnej rady Slovenskej republiky, ktoré návrh prerokovali, prijali 15 návrhov. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených v bode III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu v súlade s § 79 zákona Národnej rady o rokovacom poriadku a v znení neskorších predpisov odporúčajú návrh zákona schváliť v znení pozmeňujúcich a doplňujúcich návrhov. Gestorský výbor odporúča hlasovať o pozmeňujúcich a doplňujúcich návrhoch 1 až 15 uvedených v IV. časti tejto spoločnej správy spoločne so stanoviskom gestorského výboru schváliť ich. Gestorský výbor určil spoločného spravodajcu výborov Ľubicu Roškovú na prerokovanie návrhu zákona v druhom a treťom čítaní v Národnej rade Slovenskej republiky a 1. informovať Národnú radu o výsledku rokovania výborov a odôvodniť návrh a stanovisko gestorského výboru a 2. predložiť návrhy podľa § 83, § 84 zákona Zbierky zákonov. Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 308 z 1. decembra 2009. Ďakujem. Prosím, otvorte rozpravu.
Krajčír, Ľuboš, poslanec NR SR (2022-10-05):
Ďakujem pekne za slovo, pán predsedajúci. Vážené kolegyne, kolegovia, chcel by som vám predstaviť návrh na zriadenie slovensko-katarskej skupiny priateľstva. Ako iste vieme, Katar disponuje obrovskými zásobami skvapalneného zemného plynu. Katar prejavil záujem o strategickú spoluprácu v oblasti energetiky a v ďalších oblastiach na vládnej, ako aj parlamentnej úrovni. Na vládnej úrovni treba podpísať dve bilaterálne medzivládne dohody o podpore a ochrane investícií a zamedzenie dvojitého zdanenia. Na parlamentnej úrovni nevyhnutne je podporiť túto spoluprácu zintenzívnením bilaterálnych kontaktov, pretože pre arabské krajiny je ten osobný kontakt nevyhnutnou podmienkou budovania dôvery do budúcej spolupráce. V prípade schválenia je katarská ambasáda pre Slovenskú republiku so sídlom vo Viedni ihneď pripravená zabezpečiť bilaterálne stretnutia medzi našimi krajinami na vládnej i parlamentnej úrovni. Na záver by som chcel zdôrazniť, že o aktívnejšie vzťahy s Katarom sa usiluje veľmi veľa krajín. Z takých okolitých spomeniem Českú republiku, Nemecko, ktoré naozaj intenzívne rokujú na najvyššej politickej úrovni. Nemecko napríklad podpísalo nedávno dohodu o prehĺbení spolupráce v energetike. Táto dohoda otvára nové príležitosti pre úspešnú spoluprácu. Preto je dôležité, aby sme v Národnej rade Slovenskej republiky prispeli čo najrýchlejšie k zintenzívneniu kontaktov medzi Katarom a Slovenskom. Katar má enormný potenciál pre obnoviteľné energie a pre produkciu vodíka. (Prerušenie vystúpenia predsedajúcim.)
Pellegrini, Peter, predseda NR SR (2015-11-20):
Prezentujme sa a hlasujme o bode 3 pozmeňujúceho návrhu pána poslanca Chrena. (Hlasovanie.) Prítomných 125 poslancov, za hlasovalo 44, proti bolo 66, zdržalo sa 12 poslancov, nehlasovali 3. Neschválili sme tento bod.
Ďuriš Nicholsonová, Lucia, podpredsedníčka NR SR (2019-03-29):
Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony. Návrh zákona má tlač 1386 a návrh na jeho pridelenie na prerokovanie výborom je v rozhodnutí pod číslom 1460. Dávam slovo poslancovi Jánovi Budajovi, aby predmetný návrh zákona uviedol. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , tlač 1386.)
Laššáková, Jana, podpredsedníčka NR SR (2012-11-29):
Pán poslanec, chcete dať doplňujúcu otázku? (Reakcia poslanca.) Áno, nech sa páči. Zapnite pána poslanca.
Hambálek, Augustín, poslanec NR SR (2020-03-20):
Sľubujem. (Potlesk.)
Mizík, Stanislav, poslanec NR SR (2021-06-15):
Ďakujem za slovo. Pán odídený Heger, toho času u pána Kurza, pýtali ste sa, prečo vás ľudia volili? No naleteli na pekné rečičky o zmene, o spravodlivosti. No mnohí, väčšia časť z nich sa hanbí, čo spravili. Mnohí vravia, že si mali radšej ruku odťať. Vy ste zotročili, zničili národ tak morálne, ako aj ekonomicky, zadlžili ste náš národ na generácie. Vnuci našich vnukov budú splácať tú sekeru, čo ste vy zarúbali. A teraz moja osobná skúsenosť s ministrom Mikulcom. Nie tak dávno som mu dal interpeláciu na tému neprispôsobivých na sídlisku Podháj v Revúcej. Viete, čo mi odpísal? Citujem... (Reakcia z pléna.) To je rozprava o Mikulcovi. „Problémy, ktoré v danej lokalite vznikajú, sú zapríčinené všeobecne z tradičného spôsobu života rómskej komunity, to je hlučnejšia komunikácia...“ (Reakcia z pléna. Prerušenie vystúpenia predsedajúcim.)
Gibalová, Monika, poslankyňa NR SR (2013-12-16):
Ďakujem pekne, pani predsedajúca. Pán poslanec, nechcem sa vyjadrovať k vášmu vystúpeniu. Vo vecnej rovine, ak by som sa chcela vyjadrovať, trvalo by to dlho a presiahlo by to faktickú poznámku. Len k jednej veci, ktorú ste spomenuli, a to výpočet dôchodkov z priemernej mzdy v národnom hospodárstve pre istú skupinu ľudí. Musím tuto zareagovať, že v tomto si to musíte doštudovať, lebo to tak nie je. A ja verím, že pán riaditeľ to za mňa dovysvetlí. To je všeobecná fáma, ktorá sa na Slovensku, žiaľ, žiaľ, veľmi rada spomína, ale v tomto prípade nemáte pravdu.
Hrnčiar, Andrej, podpredseda NR SR (2017-04-07):
Končím možnosť nahlásiť sa s faktickými poznámkami. Päť faktických poznámok na vystúpenie pani poslankyni. Nech sa páči, pán poslanec Číž.
Laššáková, Jana, podpredsedníčka NR SR (2013-09-17):
Takže už sme všetci, môžeme začať rokovanie, aj keď s malým oneskorením. Otváram deviaty rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Otto Brixi a Viera Mazúrová. Pokračujeme v prerušenej rozprave v druhom čítaní o návrhu poslanca Jána Figeľa na vydanie zákona o ochrane osôb pri odhaľovaní trestnej činnosti súvisiacej s korupčnými a inými vybranými trestnými činmi, tlač 415. Pán podpredseda Národnej rady Ján Figeľ už zaujal svoje miesto navrhovateľov a takisto aj pán poslanec Brocka zaujal svoje miesto spravodajcov, určené pre spravodajcov. V piatok minulý týždeň neukončil svoje vystúpenie do rozpravy písomne prihlásený poslanec Ján Mičovský za klub OĽaNO, ktorému teraz odovzdávam slovo. Nech sa páči, pán poslanec. (Pokračovanie rokovania o návrhu poslanca Národnej rady Slovenskej republiky Jána Figeľa na vydanie zákona o ochrane osôb pri odhaľovaní trestnej činnosti súvisiacej s korupčnými a inými vybranými trestnými činmi , tlač 415.)
Hrušovský, Pavol, podpredseda NR SR (2010-10-13):
S faktickými poznámkami sa nehlási nikto z prítomných pánov poslancov. Ďalší do rozpravy, pán poslanec Petrák, nech sa páči.
K. Sárközy, poslankyňa: (2002-06-21):
I. Presperín, podpredseda NR SR: Prosím, hlasujme o tomto návrhu. Hlasujeme. (Hlasovanie.) Prítomných poslancov 93, za 84, proti nie je nikto, zdržalo sa 7, nehlasovali 2. Parlament vyjadril súhlas s postúpením návrhu do tretieho čítania. Pristúpime k tretiemu čítaniu . Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Nie. Vyhlasujem rozpravu za skončenú. Dávam hlasovať o návrhu tohto zákona ako o celku. Hlasujeme, prosím o návrhu zákona ako o celku.
Sulík, Richard, predseda NR SR (2011-04-05):
Prosím, hlasujte teraz o jedinom bode spoločnej správy. (Hlasovanie.) Prítomných 150 poslancov, hlasovalo 121 za, 29 sa zdržalo. Tento bod sme schválili.
Figeľ, Ján, podpredseda NR SR (2013-12-03):
Ďakujem pekne. Otváram teraz rozpravu, do ktorej som dostal písomnú prihlášku od troch kolegov. Za klub SDKÚ – DS je to Ivan Štefanec, za klub KDH Pavol Zajac a samostatne Alojz Hlina. Teda tieto mená na tabuľu. Nech sa páči, prvým v rozprave je Ivan Štefanec.
Hrnčiar, Andrej, podpredseda NR SR (2017-09-06):
Ďakujem . Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Kvorkovi.
Kočiš, Eduard, poslanec NR SR (2020-12-17):
Ďakuje za slovo, pán predsedajúci. Marian, poznamenal si vo svojej rozprave určitý argument, a to, že tento zákon je naozaj ochudobňujúci. Je naozaj ochudobňujúci nielen ku koncu tohto roka, ale keď sa na to pozrieme od 1. 1. 2021, tak to sito tých detí sa radikálne zvýši. Pretože nezamestnanosť, strata zamestnania, uzatváranie prevádzok, kde títo pracujúci, ešte zatiaľ pracujúci rodičia týchto detí pracujú, sa od 1. januára dramaticky zvýši. Kolegyne, ktoré tuná reagovali na tvoje vystúpenie, argumentovali určitým spôsobom, že tieto peniaze chcú používať adresne, že nechcú, aby dieťa pracujúceho rodiča malo nárok aj na obed zadarmo, aj na príspevok na tento obed a dokonca aj na tento smiešny daňový bonus. Čiže ja sa len chcem opýtať, čo je adekvátnejšia pomoc pre rodinnú politiku, pre odstraňovanie sociálneho nepokoja a sociálnych neistôt, ktoré v tejto spoločnosti nastavila táto vláda? Dajme deťom to, čo len môžme dať. Nepozerajme sa, či budú mať nárok na bonus, či budú mať nárok na obed zadarmo, či budú mať nárok na príspevok na obed. Dajme deťom, dajme rodinám to, na čo naozaj majú nárok. Keď vieme dávať na hlúposti, ktoré naozaj hlúposťami sú, prečo nechceme sa zaoberať tým, čo je investícia naozaj do ďalekej budúcnosti? Lebo investícia do detí sa nám vždy vyplatí. Kolega Suja tuná veľmi pekne pomenoval to, že idete likvidovať pracovné miesta týmto zákonom, idete likvidovať investície samospráv do kuchyní (kuchýň, pozn. red.) a do pracovnej sily, ktorá bola v tomto období prijatá. Čiže tento zákon naozaj nemôžme podporiť.
Blanár, Juraj, podpredseda NR SR (2022-05-24):
Pán poslanec Krajčír.
Zmajkovičová, Renáta, podpredsedníčka NR SR (2012-05-11):
Ďalším ústne prihláseným do rozpravy je pán poslanec Galko. Nech sa páči, pán poslanec, máte slovo. Pripraví sa pán Podmanický.
Paška, Pavol, predseda NR SR (2012-11-06):
Hlasujeme. (Hlasovanie.) 133 prítomných, 16 bolo za, 78 proti, 36 sa zdržalo, 3 nehlasovali. Návrh sme neschválili a nebudeme pokračovať ďalej v rokovaní o tomto návrhu zákona. Ďakujem pekne, pán poslanec.
Číž, Miroslav, podpredseda NR SR (2015-11-11):
Ďakujem. Teraz v rozprave vystúpi pán poslanec Hlina.
Schlosár, Rastislav, poslanec NR SR (2021-11-12):
Kolega Medvecký, oceňujem a ďakujem ti za to, že si aj takýmto spôsobom, hoci možno na prvý pohľad absurdným, ale ukázal práve na tú absurdnosť všetkých týchto totalitných opatrení. Ale chcel by som aj inú vec povedať. Hovoril si, hovoril si o, alebo teda citoval si toho známeho francúzskeho profesora virológa Luca Montagniera a treba povedať, že okrem toho, že existuje naozaj množstvo odborníkov, ktorí majú úplne iný názor na očkovanie, ako má táto vláda a jej tzv. konzílium odborníkov, tak sú to potom aj rôzni praktickí lekári priamo na území Slovenskej republiky, ktorí majú iný názor na to, ako bojovať s COVID-om. Pretože kým vláda rieši len to, ako čo najviac ľudí prinútiť zaočkovať, tak sú lekári, ktorí, naopak, pacientov s COVID-om liečia a liečia ich veľmi úspešne. Bol tu spomínaný, myslím, nejaký lekár z Košíc, ale existujú aj iní, ktorí, napríklad pani doktorka z bratislavskej Petržalky Etela Janeková, ktorá vystupovala aj v televízii TA3, čiže nie je to nejaká osoba, ktorú by ani niekde do médií nepustili, ktorá hovorila o tom, že liečila svojich pacientov s COVID-om a vyliečila svojich pacientov. A nielen teda, nielen, nielen Ivermectinom, ale aj mnohými, mnohými ďalšími postupmi a liekmi a z tých jej možno 80, možno 100 pacientov ani jeden, ani jeden nezomrel. Čiže z tohto by sme si mali brať príklad, ako podporiť takýchto lekárov, ako odbyrokratizovať ten dovoz tých liekov, ktoré už boli zaregistrované, existujú. Dokonca ešte aj profesor Krčméry na začiatku pandémie priznal, že minimálne v Číne sú štyri registrované, ale že je problém s ich dovozom. Týmto smerom by sme sa mali vydať.
Hlina, Alojz, poslanec NR SR (2015-05-06):
Ináč to by bolo, keby minister životného prostredia rozumel tomu viac ako poslanec, ktorý neni ani vo výbore. Čiže s tým by som sa plus-mínus, s tým by som sa stotožnil. (Reakcia navrhovateľa.) Pani predsedajúca, ináč to by stálo za upozornenie. Viete, lebo už minule pán minister hovoril, že neviem čítať, teraz som truhlík, viete, to je včera tu, včera tu, že vypchávky, viete, to je..., ale to je vaším znakom, nie mojím znakom, to je vaším znakom slabosti. (Prerušenie vystúpenia predsedajúcou.)
Viskupič, Jozef, poslanec NR SR (2015-05-05):
Ďakujem, pán predseda. Budem sa snažiť byť zrozumiteľný kvôli tomu piskotu. Chcel by som opakovane požiadať toto plénum, aby do programu rokovania parlamentu bol zaradený bod ohľadom chystaného predsedníctva Slovenska v roku 2016. Čas sa už blíži, o rok začne, o rok alebo krátky čas budeme predsedníckou krajinou a myslím si, že plénum parlamentu by si zaslúžilo o tomto bode rokovať, pretože doteraz, sa mi zdá, ako keby sme chystali toto predsedníctvo v utajení. Je to návrh, ktorý som dával aj na výbore. Opakovane zaznieval v pléne, tak žiadam plénum o podporu zaradenia rokovania o tomto bode na túto schôdzu. Ďakujem.
Bugár, Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 135 (potlesk), za 69, proti 8, zdržalo sa 57 poslancov, 1 nehlasoval. Zákon bol schválený. (Doznievanie potlesku.) Prosím teraz pána poslanca Pavelku, aby uviedol... (Ruch v sále.) Páni poslanci! Pána poslanca Pavelku, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 274/2009 Z. z. o poľovníctve (tlač 1220). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov , tlač 1220.)
Hrnčiar, Andrej, podpredseda NR SR (2017-09-19):
Ďakujem. Vyhlasujem všeobecnú rozpravu za skončenú. Chce sa vyjadriť k rozprave navrhovateľ? Asi nie. Spravodajca? Tiež nie. Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Simony Petrík, Jozefa Mihála a Lucie Ďuriš Nicholsonovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov . Návrh zákona má parlamentnú tlač 684. Návrh na jeho pridelenie na prerokovanie výborom je v rozhodnutí č. 707. Dávam slovo poslankyni Simone Petrík, aby návrh zákona uviedla.
J. Laššáková, poslankyňa: (2007-12-06):
Kolegyne, kolegovia, dovoľte, aby som v súlade s rokovacím poriadkom dala interpeláciu na ministra životného prostredia pána Izáka. V médiách odzneli informácie o presune sídla štátneho podniku Vodohospodárska výstavba z Banskej Štiavnice do Žiliny. Na vybudovanie podniku boli vynaložené nemalé finančné prostriedky. Občania Banskej Štiavnice ma požiadali, aby som vás, vážený pán minister, interpelovala a žiadam vás uviesť v odpovedi dôvody tohto kroku a predpokladané náklady na premiestnenie sídla podniku. Som presvedčená, že ide o veľmi necitlivý krok vo vzťahu k občanom Banskej Štiavnice. Ďakujem pekne.
Jurinová, Erika, podpredsedníčka NR SR (2014-09-09):
S reakciou na faktické poznámky pán poslanec Hlina.
Fico, Robert, poslanec NR SR (2022-04-29):
Ďakujem, pán podpredseda. Rád by som nadviazal na slová rečníka Richarda Takáča, ktoré sa dotýkali úlohy jednotlivých politikov alebo ktoré stále ešte platia o úlohe jednotlivých politikov pri manipulácii trestných konaní. Richard, musíme začať otvorene hovoriť v týchto hodinách a v týchto dňoch o ďalšom obrovskom škandále, ktorý prichádza na povrch v súvislosti s predsedom vlády Slovenskej republiky pánom Hegerom. Viete, nám bolo vždy čudné, prečo sa pán Heger zvraštil ako dážďovka, na ktorú padne kvapka vody, keď sme povedali meno Kaňka, šéf Tiposu, ktorého tam pán Heger dal. My sme vždy boli šokovaní z toho, ako odmietal pán Heger akékoľvek kontakty a prepojenie na hlavného udavača Makóa. A my zrazu zisťujeme, že to bol predseda vlády vo funkcii ministra financií Slovenskej republiky, ktorý v podstate zabezpečoval doplnenie rozpočtu Slovenskej informačnej služby o dvadsať miliónov eur, za čo zo dňa na deň prakticky prechádza Makó z finančnej správy z rezortu ministerstva financií do pôsobnosti Slovenskej informačnej služby. Hovorí sa o vydieraní Hegera, pretože Makó chcel získať firmu, ktorú kontroloval práve šéf Tiposu Kaňka pod kontrolou vtedajšieho ministra financií Hegera. Dámy a páni, toto je neuveriteľné, kto všetko má tie špinavé prsty vopchaté v manipuláciách, pretože ak aj Heger pracuje a pracoval s hlavným slovenským udavačom Makóm, nám nezostáva nič iné len podať návrh na odvolanie predsedu vlády Slovenskej republiky.
Kiššová, Jana, poslankyňa NR SR (2018-05-16):
Ďakujem veľmi pekne obidvom kolegom za faktické poznámky. Pán poslanec Pčolinský, ja som sa pri tom, keď som si študovala tento zákon a keď som sa pripravovala k tomu, aby som k nemu vystúpila, pozrela všetky relevantné pripomienky ľudí a odbornej verejnosti, ktorí k tomu vystupovali. Myslím si, že by sme to mali robiť všetci, pretože nikto z nás neovláda všetky oblasti tak, aby k nim mohol úplne fundovane ku všetkým v rovnakej kvalite vystupovať. A naozaj boli pre mňa pripomienky odbornej verejnosti v tomto nápomocné. To, že vy ste presvedčený o tom, že tie dopady budú nejaké a že budú iné, ako sa ja obávam, v tom sa asi v tejto fáze nevieme prieť, asi to tá prax ukáže. A ďakujem veľmi pekne aj Eugenovi Jurzycovi za poznámku o tej regulácii, lebo toto je presne to, s čím my bojujeme. My netvrdíme, že štát nemá regulovať vôbec nič, ale nemal by všetko preregulovávať. Nemalo by byť jediným cieľom mnohých vecí len niečo regulovať. My keď máme niekedy s niečím problém, tak sa snažíme plošne všetko vždy zaregulovať bez toho, aby sme častokrát ten problém ako taký analyzovali, aby sme zistili dôvody, pre ktoré v nejakých parciálnych veciach niečo nefunguje. Ja nehovorím, že je to teraz tento prípad, ale naozaj niekedy mám pocit, že každý, kto dostane mandát, či už v exekutívnej, alebo v zákonodarnej pozícii politickej moci, tak má pocit, že musí niečo zaregulovať, lebo inak si ten mandát nezaslúži. Ale takto to nie je. My, náš cieľ má byť zlepšovanie života ľuďom, nie regulovať. Ďakujem.
Pellegrini Peter, podpredseda NR SR (2020-09-24):
Môžte mu to dať, nech sa páči. Pristúpime k odpovedi na tretiu otázku, ktorú položil pán poslanec Filip Kuffa, ktorý je v rokovacej sále, ministrovi pôdohospodárstva a rozvoja vidieka Slovenskej republiky Jánovi Mičovskému: „Pán minister, v lesníckej komunite rezonuje pripravovaná organizačná zmena v štátnom podniku Lesy Slovenskej republiky, ktorá má platiť od 1. 1. 2021. Koľko zamestnancov podniku bude prepustených? Nedá sa šetriť aj inde, ako na osobných nákladoch zamestnancov?“ Pána Mičovského zastupuje pán poslanec, pán minister vnútra Mikulec. Nech sa páči, poprosím ho, aby v lehote piatich minút odpovedal na otázku pána poslanca. Nech sa páči.
Danko, Andrej, podpredseda NR SR (2024-04-18):
Poprosím kľud. Nech sa páči, pán minister.
Laššáková, Jana, podpredsedníčka NR SR (2015-06-18):
Nech sa páči, pán predseda výboru Blaha.
Číž, Miroslav, podpredseda NR SR (2015-12-01):
Ďakujem pekne. Slovo má pán poslanec Hlina.
Dvořák, Oskar, poslanec NR SR (2023-12-20):
Ďakujem ti, Ingrid, za tvoj príspevok a budem pokračovať tam, kde ťa vypol mikrofón, ja si uvedomujem a myslím si, že všetci si to uvedomujeme, že školstvo je kľúčovou témou tejto krajiny. Pre mňa je to, sa to nazýva tzv. štrukturálna téma spolu so zdravotníctvom, to sú tie témy, kde keď zainvestujeme, tak to nie je len ako kebyže rýchle prežieranie peňazí, je to, je to investícia do zvyšovania HDP. Čím budeme mať vzdelanejších ľudí, čím budeme mať zdravších ľudí, tým teda budeme schopní produkovať viac HDP. A školstvo teda, veľmi často si to ľudia ani neuvedomujú, že ako veľmi so zdravotníctvom súvisí. Keby som začal od toho vrchného konca, napr. všetky naše lekárske fakulty, teda s výnimkou slovenskej zdravotníckej univerzity, spadajú napr. pod rezort školstva. Keď nám odchádzajú mladí lekári a lekárky, zdravotníci, zdravotníčky do zahraničia, tak ten prieskum, ktorý sme my už robili päť rokov dozadu, on sa nemení v priebehu tých rokov, niekto to tu už spomínal, hovorí napr. o kvalite vzdelávania u mladých medikov, že im prekáža. Tak táto kvalita vzdelávania súvisí priamo teda s rezortom školstva. Druhá vec, čo je oveľa signifikantnejšie, ako súvisí školstvo so zdravotníctvom, my sme tu rozprávali o tom koncepte zdravia nielen zdravotníctva. Už mladých ľudí treba viesť k tzv. zdravovýchove, treba ich viesť k pohybu, treba ich viesť k vzdelávaniu o tom, aký je to zdravý životný štýl, aktívne ich k tomu viesť už odmalička. A ja keď sa teda vrátim naspäť, Ingrid veľa rozprávala o tom, ako do týchto tém štrukturálnych tzv., neinvestujeme, my tu doslovne prežierame budúcnosť, my tu dáme plošnú energetickú pomoc za jeden a pol, za jeden a štvrť miliardy, dáme tu plošnú pomoc pre hypotéky, je nám jedno, kto, akú nehnuteľnosť kupuje. Zriadime nové ministerstvo, máme, mali sme v minulosti 100 mil. na šport, teraz ideme dávať 100 mil., ešte viac, len na ministerstvo a neinvestujeme, prežierame budúcnosť, neinvestujeme do zdravotníctva a ško... (Prerušenie vystúpenia časomerom.)
Laššáková, Jana, podpredsedníčka NR SR (2015-03-25):
Prezentujme sa a hlasujeme. (Hlasovanie.) Prítomných 136 poslancov, za návrh 51, proti bol 1 poslanec, zdržalo sa 81 poslancov, nehlasovali 3. Konštatujem, že sme neschválili návrh spravodajcu prerokovať návrh zákona v druhom čítaní. Teraz budeme hlasovať o bode 68 programu, je to prvé čítanie o návrhu poslanca Lipšica na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov (tlač 1444). Pán spravodajca je Štefan Kuffa a poprosím vás, aby ste hlasovanie uviedol. (Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení zákona č. 214/2009 Z. z. , tlač 1444.)
Zmajkovičová, Renáta, podpredsedníčka NR SR (2013-06-17):
Pán poslanec Sulík.
Danko, Andrej, predseda NR SR (2019-06-18):
Ďakujem. Na vystúpenie pani poslankyne jedna faktická, poslanec Rajtár. Uzatváram možnosť prihlásenia. Pán poslanec Rajtár, nech sa páči.
Hrnčiar, Andrej, podpredseda NR SR (2019-02-12):
Pani poslankyňa. (Reakcia z pléna.) Dobre, takže vyhlasujem prestávku. Budeme pokračovať o štrnástej. (Prerušenie rokovania o 11.55 hodine.) (Pokračovanie rokovania o 14.00 hodine.)
Vášáryová, Magdaléna, poslankyňa NR SR (2015-02-10):
Ktoré iné ministerstvo dokáže odhadnúť medzinárodné účinky takýchto kampaní? Len naši diplomati, skúsení ľudia, ktorí sa pohybujú v zahraničí. Lebo len naivní ľudia môžu v tejto situácii strkať hlavu do piesku. Takže vítam, pán minister, túto upravenú a aktualizovanú pozíciu ministerstva zahraničných vecí a európskych záležitostí. Ďakujem za vašu pozornosť.
Číž, Miroslav, doterajší podpredseda NR SR (2010-07-08):
Pán poslanec Dušan Muňko.
Danko, Andrej, predseda NR SR (2019-03-29):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť do rozpravy niekto ústne. Ak nie, vyhlasujem rozpravu za skončenú. (Reakcia navrhovateľa.) Aha, ospravedlňujem sa, ja som myslel, že či už ako navrhovateľ nechcete vystúpiť. Do rozpravy o slovo požiadal pán poslanec Matovič, nech sa páči.
Svoboda, Zdenko, poslanec NR SR (2024-04-24):
Ďakujem za slovo, pán predsedajúci. Vážený pán predseda, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 7. júna 2024 a gestorský výbor do 10. júna 2024. Pán predsedajúci, prosím, otvorte rozpravu k uvedenému návrhu zákona.
Jarjabek, Dušan, poslanec NR SR (2011-03-29):
Ďakujem za slovo, pán predsedajúci. Dámy a páni, v nadväznosti na slová pána poslanca Maďariča si treba úplne jasne uvedomiť – na Slovensku začína nová totalita. Nová totalita. Keď chcete, demokratická totalita, páni koaliční poslanci. Šikanovanie poslancov, trestanie poslancov za slobodné hlasovanie, odpočúvanie telefónov, o ktorom hovoria úplne verejne niektorí poslanci, všeobecné šírenie strachu vo verejnosti, uchopenie moci na všetkých frontoch, všetko pod rúškom tzv. demokracie, ktorá sa stáva vo vašich ústach, páni koaliční poslanci, škaredou a neúprimnou nadávkou. A dúfam, že si to uvedomujete hlavne vy, koaliční poslanci, a keď nie, tak sa opäť zamyslite a uvedomte si to, ako to vaši vodcovia, vaši bosovia použijú proti vám, keď vás nebudú potrebovať, vás odhodia v mene tejto totalitnej vašej demokracie ako obyčajné handry. Ďakujem za pozornosť. (Potlesk.)
J. Richter, poslanec: (2008-05-13):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 25. apríla č. 619 podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali nasledovné výbory: ústavnoprávny výbor, ďalej výbor pre financie, rozpočet a menu, ďalej pre hospodársku politiku, ďalej Výbor Národnej rady pre pôdohospodárstvo, životné prostredie a ochranu prírody, ďalej výbor pre verejnú správu a regionálny rozvoj, výbor pre zdravotníctvo, výbor pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 16. júna tohto roku a gestorský výbor do 17. júna tohto roku. Pán predsedajúci, prosím, otvorte rozpravu.
Grendel, Gábor, podpredseda NR SR (2021-10-06):
Päť faktických poznámok na vystúpenie pána podpredsedu Národnej rady. Nech sa páči, pani poslankyňa Drábiková.
Sulík, Richard, predseda NR SR (2011-02-11):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chcem prihlásiť ústne. Nie. Vyhlasujem rozpravu za skončenú. Chce stanovisko zaujať navrhovateľka? Spravodajca? Nie. Prerušujem rokovanie o tomto bode programu. Pristúpime k poslednému bodu tejto schôdze, je to návrh skupiny poslancov Národnej rady na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní. Návrh zákona má tlač 186, spoločnú správu výborov máte ako tlač 186a. Dávam slovo poslancovi Kamilovi Krnáčovi, aby za skupinu poslancov návrh zákona odôvodnil. A poprosím pána poslanca Janiša, ktorý je spravodajca výboru, aby zaujal miesto. Ďakujem. (Rokovanie o návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 186.)
Laššáková, Jana, podpredsedníčka NR SR (2014-10-28):
Pán poslanec Jasaň.
Šebová, Zuzana, poslankyňa NR SR (2018-03-14):
Deti, zdravotne ťažko postihnutí a seniori, tri skupiny obyvateľstva, ktoré nie vlastným pričinením sú ekonomicky neproduktívne. Tri najzraniteľnejšie skupiny v dnešnej dobe, keď je meradlom takmer všetkého zisk a zarábanie peňazí. Tieto tri skupiny sa do tohto trhového mechanizmu nemôžu zapojiť. Nemôžu ovplyvniť svoju finančnú situáciu, nemajú možnosť ju vylepšiť a tak by sme im mali pomôcť my, dostať ich na nejakú, aspoň rovnakú štartovaciu čiaru. Stretnete bezbranné deti, vyvolá to u vás úsmev. Stretnete ZŤP, u väčšiny z nás to vyvolá súcit. Súcitne sa tvárime, keď na ulici vidíme slepého. Súcitne sa tvárime, keď vidíme mamičku s mentálne postihnutým dieťaťom. Stretnete starého človeka a vyvolá to vo vás ľútosť. Je nám ľúto, keď vidíme starkého, starého, ledva idúceho človeka, ako v obchode ráta, čo si môže dovoliť kúpiť. Je nám ľúto, keď v lekárni starkému chýba 20 centov, aby si mohol kúpiť lepší liek, ktorý mu doporučí lekárnička. Ale to nie je to, čo tieto tri skupiny našej spoločnosti potrebujú. Tieto tri skupiny ľudí potrebujú cítiť, že sú pre tento svet potrební a hlavne braní za rovnocenných partnerov. Starý človek patrí do života spoločenstva, ako patria korene k stromu. Korene sú základom, kmeň je dospelosť a mladé vetvičky sú novým výtvorom života. Akosi sme sa priveľmi naučili separovať. Zabúdame, že všetko má tu na svete svoje miesto. Úroveň spoločnosti sa posudzuje podľa toho, ako sa dokáže správať voči svojim najbezbrannejším. Preto, milí kolegovia, by som vás chcela požiadať, všetkých poslancov, o podporu nášho návrhu zákona. Áno, uvedomujeme si, že nerieši komplexne zdravotníctvo ako celok. Našou úlohou je ale vypočuť si jednotlivé príbehy občanov, podporiť a najmä pomôcť im v tom, čo ich najviac trápi. A to sú častokrát nedostatočné finančné zdroje, ktoré nepokryjú ani základné potreby. Lieky sú však v mnohých prípadoch nevyhnutnosť. Ďakujem pekne, skončila som.
Bublavý, Dušan, poslanec NR SR (2014-11-09):
Áno, pán kolega Chren, bolo to ráno nejako okolo štvrtej, piatej, keď ste mal vystúpenie, a naozaj musím oceniť, aj teraz to vystúpenie bolo veľmi kultivované, ale musím aj pripomenúť, ako ráno som povedal, že kauzy, ako je cétečko Piešťany a podobne, že pán predseda vlády Robert Fico naozaj zareagoval a bola odvolaná ministerka zdravotníctva, bola odvolaná podpredsedníčka Národnej rady. Odvolal ich predseda Robert Fico, to, čo nikto kedysi naspäť zopár rokov, tak ako pán Mikloš mal byť odvolaný, ale nikto sa nenašiel, aby Mikloša odvolal za pád daňového systému. Určite nie som zástancom schránkových firiem a som proti tomu, aby štát s nimi obchodoval. Ale aby som bol vyzývaný, že sa mám báť ísť medzi ľudí, aby bol ohrozovaný predseda parlamentu a jeho rodina, to je, naozaj sme ďaleko zašli, aby nám bolo prisudzované, že aby sme nedopadli tak, ako Ceauşesco. To naozaj je veľmi rýchlo, aby tu bol nový Majdan. No musíme byť súdni, ak nechceme, aby sme dopadli zle, náš štát a naša spoločnosť. Ja si myslím, že robím 12 rokov pre ľudí v komunále a vyzerá to tak, že ďalšie štyri roky dostávam dôveru. A ak by ľudia neocenili to, že človek pre nich robí dobre, tak si ho nezvolia. Ale aby ma niekto zastrašoval, že sa mám báť ulice, ja som na ulici vystupoval, chodil som medzi ľudí, chodiť budem, žijem medzi nimi a žiť budem a budem aj robiť pre nich, tak ako určite väčšina... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-02-14):
Vážení páni poslanci, pristúpime teraz k prvému, otváram jedenásty rokovací deň 14. schôdze Národnej rady Slovenskej republiky. Na dnešnom... (Reakcia z pléna.) Môžem vás poprosiť, pán poslanec Viskupič, aj keď nás je tu tak málo, takže poprosím vás, vyrušujete ma. Na dnešnom rokovacom dni poprosili, požiadali o uvoľnenie pán poslanec Arpád Érsek, pán poslanec Pavol Frešo, Monika Gibalová, Andrej Hrnčiar, Mojmír Mamojka, Richard Sulík a Marian Záhumenský. Pristúpime k prvému čítaniu o návrhu poslancov Ľudovíta Kaníka, Pavla Freša, Viliama Novotného na vydanie zákona, ktorým sa mení a dopĺňa zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení niektorých zákonov. Návrh zákona je uverejnený ako tlač 258. Návrh na jeho pridelenie na prerokovanie výborom je v rozhodnutí č. 241. Teraz dávam slovo poslancovi Ľudovítovi Kaníkovi, aby návrh zákona uviedol. Nech sa páči, pán poslanec. [Rokovanie o návrhu poslancov Národnej rady Slovenskej republiky Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov , tlač 258.]
J. Šimko, poslanec: (2003-10-23):
Národná rada Slovenskej republiky uznesením č. 436 z 10. septembra 2003 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktoré rokovali o tomto návrhu, vo svojich uzneseniach súhlasili s predmetným vládnym návrhom zákona a odporučili Národnej rade Slovenskej republiky vládny návrh zákona schváliť s pripomienkou, ktorú máte uvedenú v spoločnej správe, je to pripomienka k článku I 33. bod, s tým, že gestorský výbor odporúča pozmeňujúci návrh schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených bod bodom III tejto správy a v stanoviskách poslancov vyjadrených v rozprave k tomuto návrhu zákona v súlade s rokovacím poriadkom Národnej rady Slovenskej republiky v znení neskorších predpisov odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov prednesených v rozprave. Spoločná správa výborov Národnej rady Slovenskej republiky k vládnemu návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 141 na svojej 23. schôdzi. Prosím, pán predsedajúci, aby ste otvorili rozpravu.
Pellegrini, Peter, predseda NR SR (2023-11-24):
Vážené panie poslankyne, vážení páni poslanci, otváram druhý rokovací deň štvrtej schôdze Národnej rady Slovenskej republiky. Na dnešnom rokovaní o ospravedlnenie požiadali: pani poslankyňa Gažovičová, Holečková, pán poslanec Janckulík, Ledecký, Ľupták, Majerský, Pekár aj Sulík. O ospravedlnenie z neúčasti z dôvodu práceneschopnosti požiadali: pani poslankyňa Beáta Jurík a Anna Záborská. V rokovaní pokračujeme v prerušenej rozprave návrhu skupiny poslancov na vyslovenie nedôvery členovi vlády Slovenskej republiky Matúšovi Šutajovi Eštokovi, poverenému riadením ministerstva vnútra Slovenskej republiky. Prosím niektorého z navrhovateľov, aby zaujal miesto určené pre navrhovateľov, a určeného člena gestorského výboru pre obranu a bezpečnosť, aby zaujal miesto určené pre spravodajcov. S faktickými poznámkami sú na včerajšie vystúpenie pani poslankyne Števulovej prihlásení ešte štyria poslanci, preto budeme... alebo začneme teda faktickými poznámkami. Ako prvý pán poslanec Vančo. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Matúšovi Šutaj Eštokovi, poverenému riadením Ministerstva vnútra Slovenskej republiky , tlač 76.)
V. Veteška, podpredseda NR SR: (2005-03-15):
Nasledujúcim bodom programu je prvé čítanie o vládnom návrhu zákona o lesoch . Vládny návrh zákona ste dostali ako tlač č. 1047. Návrh na jeho pridelenie na prerokovanie výborom máte v rozhodnutí č. 1057. Prosím ministra pôdohospodárstva Slovenskej republiky pána Simona, aby návrh zákona uviedol.
P. Hrušovský, podpredseda NR SR: (2002-02-15):
Pán spoločný spravodajca nevyužíva možnosť vyjadriť sa k rozprave. Prerušujem rokovanie o tomto bode programu. Páni poslanci, poprosil by som vás ešte o súhlas na prerokovanie jedného bodu programu, ktorého predkladateľom z poverenia vlády je pán minister životného prostredia, a týmto bodom programu je Správa o výsledkoch mimoriadneho zasadnutia Valného zhromaždenia Organizácie Spojených národov Habitat Istanbul k celkovému prehľadu a vyhodnoteniu implementácie Agendy Habitat 6. - 8. 6. 2001 v New Yorku, ktorý prerokúvame ako tlač 1265. Pán minister, máte slovo.
Grendel, Gábor, podpredseda NR SR (2023-03-23):
S reakciou na faktické poznámky pán poslanec Alojz Baránik.
Petrák, Ľubomír, poslanec NR SR (2013-05-23):
Ďakujem pekne za slovo. Ctené kolegyne, kolegovia, mne ako spravodajcovi, myslím si, už nepatrí hodnotiť diskusiu. Myslím si, že veľmi podrobne ju zhodnotil pán minister a po vecnej stránke je to jednoznačne v jeho kompetencii. Možno s troškou zveličenia poviem, že tieňový spravodajca, pán poslanec Kuffa, zhodnotil diskusiu za opozíciu včera. Ale k tej štatistike. Vystúpilo v diskusii 18 vystupujúcich, poslancov Národnej rady, boli z toho viac ako dve desiatky faktických poznámok, diskusia trvala jeden deň a jednu hodinu. To znamená, že táto Národná rada venuje veľkú pozornosť oblasti školstva. A myslím si, aj vzhľadom na to, že je to priorita vlády, že je to celospoločenská priorita, tá pozornosť je adekvátna. A verím, že rovnaké budú aj výsledky. Zaznamenal som ako spravodajca dva doplňujúce návrhy k zneniu uznesenia, o ktorých dám okrem predloženého návrhu, ktorý máte v spoločnej správe, hlasovať. Ďakujem pekne.
Hort, Milan, podpredseda NR SR (2010-10-14):
Ďalej s faktickou poznámkou pán poslanec Kamil Krnáč. Nech sa páči.
Glváč, Martin, podpredseda NR SR (2016-09-07):
Pán poslanec Gál.
Pamula, Peter, poslanec NR SR (2019-12-03):
Ja sa ospravedlňujem, že znovu vystupujem, ale stala sa taká malá legislatívnotechnická chyba v tom bode 4. Prosím opraviť ten, ten dátum z 29. februára 2020 na 31. januára 2020. Ďakujem veľmi pekne.
Potocký, Milan, poslanec NR SR (2023-03-14):
Pani poslankyňa Evka Horváthová, ďakujem za tvoje vystúpenie. Nebolo to politicky podfarbené, motivované. Naozaj to bolo vystúpenie odborníka, ktorý vie veľmi dobre, aká je situácia v našich nemocničných a zdravotníckych zariadeniach. Tak ako ty hovoríš, aj ja chválim návrh predkladateľov. Ale presne ako si uviedla na mnohých príkladoch, žiaľ, je v dnešnej situácii nevykonateľný, pretože veľmi dobre si pomenovala tie technické a kapacitné možnosti dnešných nemocníc a zariadení. Tak ako hovoríš, ak by sa to týkalo už nových oddelení, ktoré by mali byť pripravené na to, ktoré sa budú stavať, nevidím v tom ani ja problém, preto podporím tvoj pozmeňujúci návrh, ktorý vlastne prináša kompromis. Ďakujem veľmi pekne.
Bugár, Béla, podpredseda NR SR (2011-07-06):
Je tu taký poriadok, ktorý už dávno nebol.
Ďuriš Nicholsonová, Lucia, podpredsedníčka NR SR (2019-06-24):
Pani poslankyňa Simona Petrík, nemôžem vám dať slovo, pretože my nie sme v rozprave. To bolo úvodné slovo. Ja teraz poprosím spravodajcu, ktorého určil navrhnutý gestorský výbor pre financie a rozpočet, pánovi poslancovi Adamčíkovi, nech sa páči.
Pellegrini, Peter, podpredseda NR SR (2020-04-01):
Ďakujem pekne, pán minister. Poprosím, aby ste zaujali miesto pre navrhovateľa. Poprosím teraz pána predsedu výboru pre verejnú správu a regionálny rozvoj pána poslanca Jozefa Lukáča, aby informoval Národnú radu o výsledku prerokovania návrhu vlády vo výbore. Nech sa páči, pán predseda.
Paška, Pavol, predseda NR SR (2012-10-16):
Hlasujeme. (Hlasovanie.) 140 prítomných, 81 za, 51 proti, 8 sa zdržali. Návrh sme schválili.
Šipoš, Michal, poslanec NR SR (2023-11-22):
Ďakujem pekne, Igor, za tieto ostré, tvrdé, jasné slová. Vždy keď vystupuješ, tak je to koaličným poslancom veľmi nepríjemné. Pozerám sa do ich tvárí a krútia hlavami, nespokojní sú, minister sa ti skrýva pod balkónom, nevie si ani sadnúť na to miesto. Ale chcem povedať, že má to zmysel. Má to zmysel bojovať proti nim a pripomínať im ich sľuby, pretože keby tento boj sme nerobili a keby sme im to nepripomínali, možno niekedy aj silnejším hlasom, možno niekedy expresívnejšie, tak oni by sa uspokojili s tými 150 eurami a mysleli by si, že takto opijú dôchodcov rožkom. Ale tým, že tu bojujeme neustále a pripomíname im ten sľub, že 640 eur už tieto Vianoce hovoril Peter Pellegrini, HLAS nevstúpi do takejto vlády, keď to nebude, tak oni normálne si predstav, že našli v tom katastrofálnom rozvrátenom rozpočte ďalších 220 mil. Takže toto len chcem povedať všetkým opozičným kolegom, že má zmysel bojovať proti vládnym politikom, má zmysel im pripomínať sľuby, má zmysel im nepríjemne rozprávať pravdu, pretože nakoniec oni tie peniaze vytiahnu a nájdu. A keď takto budeme spoločne pokračovať, tak verím, že im zabránime ukradnúť aj tie rodičovské dôchodky, na ktoré si už ceria zuby. Čo chcem ešte povedať na záver je to, že keď si pozrie každý dôchodca historicky, aká vláda čo im vyplácala, tak jednoznačne vychádza, že za tri a pol roka vlády Igora Matoviča dostali najviac vyplatené či už to boli dôchodky, alebo to boli peniaze, ktoré išli mimo dôchodkov, ale dostali najviac peňazí, a to je nepopierateľný fakt, takže má zmysel bojovať a ideme ďalej.
Bugár, Béla, podpredseda NR SR (2016-12-08):
Pán poslanec, nech sa páči, máte slovo.
Pčolinský, Peter, podpredseda NR SR (2023-05-09):
Teraz v rozprave vystúpi pán poslanec Viskupič.
Dostál, Ondrej, poslanec NR SR (2023-11-16):
Pán poslanec Hlina, k dvom veciam z tvojho vystúpenia by som sa rád vyjadril. Jednak k tomu trvalému popieraniu nekalých obchodných praktík v obchode s potravinami a ďalšiemu zdokonaľovaniu jeho nástrojov. Ako iste vieš, nie vždy býva programové vyhlásenie vlády naplnené do poslednej bodky, tak aj keď si koaliční poslanci odhlasujú programové vyhlásenie v tomto znení, tak existuje nádej, že sa ministerstvo bude snažiť potierať a nie popierať nekalé obchodné praktiky, ale tak to už bude, to už bude na ňom. No a k tej druhej veci. Ja súhlasím, že nie sme vo vojnovom stave, ani, ani tu nezúri nejaká pandémia, normálne sme mohli rokovať do devätnástej a pokračovať, pokračovať v utorok. Je teda úplne zjavné, že, že to predlžovanie je motivované presne tým, predlžovanie rokovania, o čom si, o čom si hovoril, teda snahou, aby SMER mohol odprezentovať zajtra na svojom sneme, že majú to pod strechou a vláda má dôveru. Čo by teda pre nás nemusel byť dôvod, aby sme to, aby sme to my podporovali, však koalícia má väčšinu, tak keď si to odhlasujú, ale aktívne by sme im v tom nemuseli pomáhať. A teda chcel by som všetkých, aj pána predsedu, predsedajúceho, pardon, ubezpečiť, že to bolo v súlade s rokovacím poriadkom a neodchýlil si sa od témy, lebo rokujeme o programovom vyhlásení vlády, jej vyslovení dôvery vláde a to, akým spôsobom sa to deje, je nesporne v súvislosti a je to súčasťou tej témy, o ktorej hovoríme. Keď ja teraz vyzvem všetkých, aby sa hlásili s faktickými, aby sa natiahla rozprava, tiež to bude... (Prerušenie vystúpenia časomerom.)
Nicholsonová, Lucia, podpredsedníčka NR SR (2016-06-15):
Pán poslanec Bagačka, nech sa páči.